Turkiya tomonidan urib tushirilgan harbiy samolyot uchuvchilaridan biri mahalliy turkmanlar tomonidan qo‘lga olingan

Turkiya chegarasi yaqinida urib tushirilgan qiruvchi samolyot uchuvchilaridan biri mahalliy turkman kuchlari tomonidan qo‘lga olingan. Bu haqda, CNN Turk’ga asoslanib, “Interfaks” agentligi xabar bermoqda.

 Kadr: Haberturk
Ikkinchi uchuvchini qidirish ishlari davom etmoqda.
Avvalroq, Turkiya—Suriya chegarasi yaqinida harbiy samolyot qulagani haqida xabar berilgan edi. Turkiya harbiylarining tasdiqlashicha, samolyot Turkiya havo kengliklarini buzib o‘tganidan so‘ng urib tushirilgan. Samolyot Suriyaning Latakiya viloyatiga qulagan, ikki uchuvchi katapulta qilishga ulgurgan.
Ma’lumot uchun, avvalroq Turkiya tomoni Suriyadagi harbiy operatsiyani o‘tkazish davomida Rossiya Turkiya havo kengliklarini buzib o‘tayotgani munosabati bilan, Rossiyani ogohlantirgan edi.